जैसे कि, अगर आपका बॉयफ़्रेंड किसी बैंड में हो, तब प्रैक्टिस के बाद, उसके बारे में पूछ कर अपनी रुचि दिखाइए। अगर उसकी रुचि बाग़बानी में हो, तब उससे पूछिये कि इस मौसम में वह कौन से  पौधे लगा रहा है, और बीच-बीच में उसके बग़ीचे के विकास के बारे में भी पूछती रहिए। आपके बॉयफ़्रेंड की रुचि फ़ुटबॉल, स्केटबोर्डिंग, ऑटोमोबिल्स, सर्फ़िंग, व्यायाम, और फ़िटनेस या किसी और चीज़ की जगह इलेक्ट्रॉनिक्स में भी हो सकती है। जैसे कि आप उससे पूछ सकती हैं, "माइक के साथ क्या नया चल रहा है?" या “क्या कार्लोस को वह नया गिटार एम्प्लीफायर मिला जिसकी वह चर्चा कर रहा था?”  जिन लोगों में आपके बॉयफ़्रेंड की दिलचस्पी हो, उनमें रुचि दिखाने से अप्रत्यक्ष रूप से लगता है कि आप उसमें भी रुचि ले रही हैं।  बॉयफ़्रेंड से उसके दोस्तों की समस्याओं के बारे में पूछने से डरिए मत। जैसे कि, अगर उसके किसी मित्र का अभी हाल ही में ब्रेक-अप हुआ हो, तब आप पूछ सकती हैं, “तो, सिंथिया अपने ब्रेकअप को कैसे ले रही है?” अगली बार जब आप उसके दोस्तों के साथ हों, तब उसने, उनके बारे में जो मज़ेदार या हास्यास्पद कहानियाँ आपको सुनाई हों, उनका ज़िक्र करिए। अगर आप और आपका बॉयफ़्रेंड दोनों ही किसी विशेष बैंड को ले कर जुनूनी हों तब आप कह सकती हैं, “मुझे यह नया रिकॉर्ड बहुत पसंद है। क्या तुमने इसको सुना है?” या “इस नए अलबम में तुम्हारा प्रिय गीत कौन सा है?”  अगर आप दोनों की पसंद साहित्य है, तब आप अपने बॉयफ़्रेंड से उस किताब के बारे में बात कर सकती हैं, जो आप अभी पढ़ रही हों, या उससे किसी बुक क्लब में शामिल होने के बारे में बात कर सकती हैं। आप अपने बॉयफ़्रेंड से किसी साझा राजनीतिक विचारधारा या धार्मिक विश्वास, या कुकिंग, मोटरसाइकिल, या किसी भी और चीज़ से किए जाने वाले प्यार, के बारे में बातें कर सकती हैं। अपने बॉयफ़्रेंड से पूछिये, “वह कौन सी एक चीज़ है जिसके बिना तुम ज़िंदा ही नहीं रह सकते?” या “तुम अपने जीवन में क्या करना चाहते हो?” ऐसे विस्तृत सवालों से लंबी बातचीत शुरू हो सकती है और आपको यह समझने में मदद मिल सकती है कि वह क्या चीज़ है जो आपके बॉयफ़्रेंड को ड्राइव करती है।  इन सवालों का फॉलो अप यह पूछ कर करिए कि वह उस चीज़ के बारे में इतना जुनूनी क्यों है जो उसे ड्राइव करती है। उसे प्रॉम्प्ट करिए कि वह और गहराई से सोचे कि उसका जुनून आता कहाँ से है। जैसे कि, आप पूछ सकती हैं, "क्या तुम्हें लगता है कि इसका कारण तुम्हारी परवरिश है?"
Ask your boyfriend about his hobbies. Ask him how his friends are. Talk about your shared interests. Find out what your boyfriend is passionate about.